ธปท.ชี้ผลงาน 2 ปี รัฐลงทุนได้ดี
ธปท.ระบุผลงานรัฐบาล 2 ปี การทำนโยบายเพื่อส่งเสริมการลงทุน เพิ่มการแข่งขันในระยะยาวของเศรษฐกิจประเทศ ถือเป็นผลงานที่โดดเด่นของรัฐบาลนี้
15 ก.ย. 2559

ธปท.ระบุผลงานรัฐบาล 2 ปี การทำนโยบายเพื่อส่งเสริมการลงทุน เพิ่มการแข่งขันในระยะยาวของเศรษฐกิจประเทศ ถือเป็นผลงานที่โดดเด่นของรัฐบาลนี้
วันที่ 15 ก.ย.  นายวิรไท สันติประภพ ผู้ว่าการธนาคารแห่งประเทศไทย (ธปท.) กล่าวถึงการแถลงผลงานของรัฐบาลในโอกาสบริการงานครบ 2 ปี ว่า การดำเนินนโยบายต่างๆของรัฐบาลในช่วงที่ผ่านมาถือว่าทำได้ดี ซึ่งภาวะเศรษฐกิจเช่นนี้การดำเนินนโยบายการคลังถือเป็นเรื่องสำคัญ โดยในภาวะเศรษฐกิจเช่นนี้ตัวเลขการเติบโตทางเศรษฐกิจ(จีดีพี)ในปีนี้และปีหน้า อาจไม่สำคัญเท่ากับการเพิ่มประสิทธิภาพในการแข่งขันของประเทศ เพื่อการเติบโตอย่างยั่งยืนในระยะยาวให้ต่อเนื่อง
“เท่าที่ดูการทำนโยบายที่ผ่านมา การส่งเสริมและเน้นเรื่องการลงทุนของรัฐบาลถือเป็นเรื่องที่ทำได้ดี เพราะจะช่วยให้ประเทศสามารถแข่งขัยได้ในระยะยาว และเติบโตได้อย่างมีเสถียรภาพ” นายวิรไทกล่าว